Document ID: 32001D0282

Kommissionens beslutning
af 6. april 2001
om anden ændring af beslutning 2001/223/EF om beskyttelsesforanstaltninger mod mund- og klovesyge i Nederlandene
(meddelt under nummer K(2001) 1081)
(EØS-relevant tekst)
(2001/282/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og
ud fra følgende betragtninger:
(1) Efter rapporterne om udbrud af mund- og klovesyge i Nederlandene vedtog Kommissionen beslutning 2001/223/EF om beskyttelsesforanstaltninger mod mund- og klovesyge i Nederlandene(4), senest ændret ved beslutning 2001/262/EF(5).
(2) Mund- og klovesygesituationen i visse dele af Nederlandene vil kunne udgøre en fare for besætningerne i andre dele af Nederlandenes område og i andre medlemsstater på grund af markedsføringen af og handelen med levende klovbærende dyr og produkter deraf.
(3) Nederlandene har truffet foranstaltninger i henhold til Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge(6), senest ændret ved akten vedrørende Østrigs, Finlands og Sveriges tiltrædelse, og har endvidere indført yderligere foranstaltninger i de smitteramte områder og de foranstaltninger, der er fastsat i beslutning 2001/172/EF(7), senest ændret ved beslutning 2001/263/EF(8).
(4) På baggrund af sygdomsudviklingen har Kommissionen vedtaget beslutning 2001/246/EF om fastlæggelse af betingelserne for bekæmpelse og udryddelse af mund- og klovesyge i Nederlandene i henhold til artikel 13 i direktiv 85/511/EØF(9).
(5) Den foranstaltning, der er indført ved beslutning 2001/223/EF, bør forlænges, og samtidig bør regionaliseringen tilpasses på baggrund af sygdomsudviklingen.
(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I Kommissionens beslutning 2001/223/EF foretages følgende ændringer:
1) I artikel 4, stk. 1, indsættes som andet afsnit: "Dette forbud gælder ikke for mælk, der transporteres fra bedrifter, som ligger i de områder, der er nævnt i bilag I, uden for de områder, der er oprettet i henhold til artikel 9 i direktiv 85/511/EØF, direkte til en dertil udpeget virksomhed, som ligger i dele af det område, der er nævnt i bilag II, til behandling i henhold til stk. 2, på betingelse af
a) at transporten af rå mælk fra bedrifter, som ligger i de områder, der er nævnt i bilag I, til virksomhederne i de områder, der er nævnt i bilag II, foregår i køretøjer, der blev rengjort og desinficeret, inden de forlod de områder, der er nævnt i bilag I, og ikke derefter har været i kontakt med bedrifter i de områder, der er nævnt i bilag I, som holder dyr af arter, der er modtagelige for mund- og klovesyge
b) at der træffes effektive foranstaltninger til at undgå, at aerosol spredes fra mælketanken under transporten, og at mælken fra transportmidlet ledes ind i mælketankene i virksomheden
c) at transportmidlet rengøres og desinficeres efter hver transport
d) at al mælk, der forarbejdes på samme produktionslinje, undergår den i stk. 2 nævnte behandling, medmindre linjens hygiejnemæssige status genetableres efter effektiv rengøring og desinfektion under myndighedernes ansvar
e) at kontrollen af, at de ovenfor nævnte betingelser overholdes, udføres af den ansvarlige veterinærmyndighed under tilsyn af de centrale veterinærmyndigheder, der sender medlemsstaterne og Kommissionen en liste over de virksomheder, som de har godkendt i henhold til disse bestemmelser."
2) Datoen i artikel 14 ændres til "25. april 2001".
3) Ordene i bilag I ændres til: "I Nederlandene følgende områder: Provinserne Gelderland, Overijssel, Flevoland og områderne Sprang-Capelle og Maren-Kessel en Berghem i provinsen Noord-Brabant som anført i bilag III".
4) Ordene i bilag II ændres til "I Nederlandene følgende områder: Alle områder i den kontinentale del af Nederlandene bortset fra områderne i bilag I."
5) Et tredje bilag indsættes i henhold til bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 6. april 2001.

Labels: 17
0
8
6
18